ถ้าสำนักงานสลากอยู่ในตลาดหลักทรัพย์ จะมีมูลค่าบริษัทเท่าไร?
รู้ไหมว่าบริษัทที่มีมูลค่ามากที่สุดในประเทศไทยสองอันดับแรกล้วนเป็นรัฐวิสาหกิจ อันดับที่ 1 ปตท. มีมูลค่าบริษัท 1,090,000 ล้านบาท อันดับที่ 2 ท่าอากาศยานไทย มีมูลค่าบริษัท 790,000 ล้านบาท  แม้ทั้งสองบริษัทจะเป็นบริษัทที่มีมูลค่ามากสุดในประเทศไทย แต่รู้ไหมว่าองค์กรรัฐวิสาหกิจที่ส่งรายได้เข้ารัฐบาลมากที่สุด กลับเป็นสำนักงานสลากกินแบ่งรัฐบาล..   แล้วเคยสงสัยไหมว่า ถ้าสำนักงานสลากฯ จดทะเบียนเข้าตลาดหลักทรัพย์ จะมีมูลค่าเท่าไร? ลงทุนแมนจะจินตนาการให้ฟัง..
24 ก.ค. 2563

ถ้าสำนักงานสลากอยู่ในตลาดหลักทรัพย์ จะมีมูลค่าบริษัทเท่าไร? /โดย ลงทุนแมน
รู้ไหมว่าบริษัทที่มีมูลค่ามากที่สุดในประเทศไทยสองอันดับแรกล้วนเป็นรัฐวิสาหกิจ
อันดับที่ 1 ปตท. มีมูลค่าบริษัท 1,090,000 ล้านบาท
อันดับที่ 2 ท่าอากาศยานไทย มีมูลค่าบริษัท 790,000 ล้านบาท
แม้ทั้งสองบริษัทจะเป็นบริษัทที่มีมูลค่ามากสุดในประเทศไทย
แต่รู้ไหมว่าองค์กรรัฐวิสาหกิจที่ส่งรายได้เข้ารัฐบาลมากที่สุด
กลับเป็นสำนักงานสลากกินแบ่งรัฐบาล..
แล้วเคยสงสัยไหมว่า
ถ้าสำนักงานสลากฯ จดทะเบียนเข้าตลาดหลักทรัพย์ จะมีมูลค่าเท่าไร?
ลงทุนแมนจะจินตนาการให้ฟัง..
╔═══════════╗
อัปเดตสถานการณ์และภาวะเศรษฐกิจกับ Blockdit
มีพอดแคสต์ให้ฟังระหว่างเดินทางด้วย
╚═══════════╝
ข้อมูลจาก ศูนย์ศึกษาปัญหาการพนัน มีการประมาณการว่า
คนไทยที่เล่นสลากกินแบ่งรัฐบาลมีจำนวนกว่า 21.4 ล้านคน
คิดเป็น 1 ใน 3 ของประชากรทั้งหมดในประเทศไทย
ด้วยจำนวนผู้เล่นที่มากขนาดนี้
แล้วเราสงสัยไหมว่าสำนักงานสลากกินแบ่งรัฐบาลมีรายได้เท่าไร?
ปี 2560 รายได้ 113,726 ล้านบาท กำไร 3,955 ล้านบาท
ปี 2561 รายได้ 136,726 ล้านบาท กำไร 3,799 ล้านบาท
ปี 2562 รายได้ 154,880 ล้านบาท กำไร 6,037 ล้านบาท
โดยในปี 2561 บริษัทมีค่าใช้จ่ายพิเศษจากการถูกฟ้องร้อง มูลค่า 1,476 ล้านบาท
หากเราบวกกลับรายการดังกล่าว จะเห็นได้ว่า
แนวโน้มรายได้และกำไร กำลังอยู่ในทิศทางที่เติบโตขึ้นทุกปี
รายได้เติบโตเฉลี่ย 17% 
กำไรเติบโตเฉลี่ย 24%
ทีนี้ หากเราลองนำกำไรของสำนักงานสลากกินแบ่งรัฐบาล มาคูณกับ P/E ของรัฐวิสาหกิจ
ที่จดทะเบียนอยู่ในตลาดหลักทรัพย์ เพื่อคำนวณเป็นมูลค่าบริษัท
P/E 17.6 เท่า อ้างอิงจาก ปตท.
สำนักงานสลากกินแบ่งรัฐบาลจะมีมูลค่าบริษัท 106,251 ล้านบาท
P/E 35.7 เท่า อ้างอิงจาก ท่าอากาศยานไทย
สำนักงานสลากกินแบ่งรัฐบาลจะมีมูลค่าบริษัท 215,521 ล้านบาท
อย่างไรก็ตาม กำไรที่นำมาใช้ข้างต้นก็คือ กำไรหลังจากหักรายได้ที่นำส่งเข้ารัฐไปแล้ว
ซึ่งในปีที่ผ่านมา สำนักงานสลากกินแบ่งรัฐบาลมีต้นทุนการจำหน่ายสลาก
ที่จัดสรรเป็นรายได้แผ่นดินมูลค่า 34,960 ล้านบาท
หมายความว่าจริงๆ แล้ว องค์กรแห่งนี้มีกำไรมากกว่านั้นมาก
ถ้าสมมติให้บริษัทนี้จดทะเบียนอยู่ในตลาดหลักทรัพย์โดยเปลี่ยนรูปแบบให้เป็น การจ่ายเงินให้รัฐผ่านเงินปันผล และภาษีเงินได้นิติบุคคลร้อยละ 20 เหมือนบริษัททั่วไป..
สำนักงานสลากกินแบ่งรัฐบาลจะมีกำไรบรรทัดสุดท้ายเพิ่มเป็นถึง 32,798 ล้านบาท
แล้วกำไรระดับนี้ มากขนาดไหน?
เราลองมาเทียบกับบริษัทในตลาดหลักทรัพย์ที่ทำกำไรได้ในระดับเดียวกัน
 
ธนาคารกรุงเทพ 35,816 ล้านบาท
ธนาคารกรุงศรีอยุธยา 32,749 ล้านบาท
ปูนซิเมนต์ไทย 32,014 ล้านบาท
จากข้อมูลข้างต้นจะเห็นได้ว่าสำนักงานสลากกินแบ่งรัฐบาลเป็นหนึ่งในองค์กรระดับต้นๆ ในประเทศไทย
ทีนี้ หากเรานำกำไรของสำนักงานสลากกินแบ่งรัฐบาลมาคำนวณมูลค่าบริษัทอีกครั้ง
P/E 17.6 เท่า อ้างอิงจาก ปตท.
สำนักงานสลากกินแบ่งรัฐบาลจะมีมูลค่าบริษัท 577,245 ล้านบาท
P/E 35.7 เท่า อ้างอิงจาก ท่าอากาศยานไทย
สำนักงานสลากกินแบ่งรัฐบาลจะมีมูลค่าบริษัท 1,170,889 ล้านบาท
ซึ่งมูลค่าบริษัทดังกล่าวจะมากกว่า ปตท.
บริษัทที่มีมูลค่ามากที่สุดในประเทศไทย ณ เวลานี้เสียอีก
อีกสิ่งที่น่าสนใจมากไปกว่านั้นก็คือ 
ด้วยโมเดลธุรกิจของสำนักงานสลากกินแบ่งรัฐบาลที่ “ไม่มีวันขาดทุน”
เพราะองค์กรจะล็อกผลเงินรางวัลเอาไว้แล้วเป็นสัดส่วนต่อรายได้ราว 60%
ทำให้กำไรสามารถคาดการณ์ได้ ไม่ผันผวนตามภาวะเศรษฐกิจเหมือนธุรกิจอื่น
ความมั่นคงนี้ จริงๆ แล้วน่าจะทำให้สำนักงานสลากกินแบ่งรัฐบาลซื้อขายกันที่ อัตราส่วน P/E ที่แพงเป็นอันดับต้นๆ ในตลาดหลักทรัพย์แห่งประเทศไทย
ถึงตรงนี้ หากมีใครถามเราว่าถ้าองค์กรรัฐวิสาหกิจทั้งหมด
จดทะเบียนเข้าไปอยู่ในตลาดหลักทรัพย์ 
แล้วใครจะมีมูลค่ามากกว่ากัน
คำตอบก็อาจจะไม่ได้เป็นคนทำธุรกิจน้ำมัน การบิน ธนาคาร ยาสูบ ผลิตไฟฟ้า
แต่กลับเป็นองค์กรที่ขาย ลอตเตอรี่ให้เราทุกคน นั่นเอง..
╔═══════════╗
อัปเดตสถานการณ์และภาวะเศรษฐกิจกับ Blockdit
มีพอดแคสต์ให้ฟังระหว่างเดินทางด้วย
╚═══════════╝
ติดตามลงทุนแมนได้ที่
Website - 
Blockdit - 
Facebook - ลงทุนแมน
Twitter - 
Instagram - 
Line - 
YouTube - 
References
-รายงานประจำปี 2562 สำนักงานสลากกินแบ่งรัฐบาล
-